শুষ্ক মৌসুমেও যমুনা নদীর পানির প্রবল স্রোতের কারণে ১০৭ কোটি টাকা ব্যয়ে নির্মিত চৌহালী রক্ষা বাঁধে ধস নেমেছে। বৃহস্পতিবার দুপুরে বাঁধের টাঙ্গাইলের নাগরপুর অংশের খাসশাহজানী (খগেন ঘাট) এলাকায় আকস্মিক এ ধসে নামে। এতে বাঁধের প্রায় ৩৬ মিটার এলাকার সিসিব্লক ও জিওব্যাগ নদীগর্ভে বিলীন হয়ে যায়। অভিযোগ রয়েছে, নদীর তলদেশে বালিভর্তি জিও ব্যাগ ডাম্পিং কাজে ফাঁকি-অনিয়ম ও দুর্নীতির কারণে এই ধস নেমেছে।